Diari Oficial de la Generalitat Valenciana


Sumari del DOGV 4356, del 14-10-2002 (2002/10543)

Informació pública de la proposta de programació per a la gestió indirecta del sector residencial Tres Rutas I.
---------------------------------------------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10820


Organisme emissor
:   Ajuntament de Nàquera

Tipus de document
:   Anunci

Informació pública de la proposta de programació per a la gestió indirecta del sector residencial Tres Rutas I. [2002/A10632]
  
Mitjançant la Resolució de l'Alcaldia número 750, de 19 de setembre de 2002, s'ha acordat sotmetre a informació pública la proposta de programació presentada per Urbacon Levante, SL, per a la gestió indirecta del sector residencial Tres Rutas I.
  
L'alternativa tècnica inclou una proposta de modificació del planejament vigent del sector, que es materialitza en els documents següents: pla parcial modificatiu, homologació modificativa, estudi d'impacte ambiental i avantprojecte d'urbanització.
  
Cosa que es fa pública de conformitat amb els articles 45 i 46 de la Llei 6/1994, de la Generalitat Valenciana, Reguladora de l'Activitat Urbanística, a fi que les persones interessades en l'expedient puguen formular, durant el termini de 20 dies, suggeriments, al·legacions o alternatives tècniques a l'exposada al públic.
  
Després de concloure l'esmentat termini, les persones que estiguen interessades a competir per ser seleccionades com a adjudicatàries del programa corresponent podran presentar durant el termini de cinc dies proposicions juridicoeconòmiques.
  
De conformitat amb el que disposa l'article 38 de la Llei 6/1994, de la Generalitat Valenciana, Reguladora de l'Activitat Urbanística, articles 158 i 175 del Reglament de Planejament de la Comunitat Valenciana i la resta de legislació aplicable, es fa públic el present edicte a fi que les persones interessades en l'expedient puguen formular durant el termini d'un mes les al·legacions que consideren convenients respecte de la proposta de planejament que proposa Urbacon Levante, SL, i en concret respecte del pla parcial modificatiu, de l'homologació modificativa i de l'estudi d'impacte ambiental del sector proposat.
  
La documentació completa està depositada, per a consulta pública, en horari d'oficina, a l'Ajuntament de Náquera.
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica el present edicte per a les persones interessades que siguen desconegudes, de les quals s'ignore el lloc per a efectuar una notificació o a les que, després d'haver-se intentat no s'haja pogut efectuar, a l'efecte de trametre un avís amb el contingut del present anunci a les persones titulars de drets que figuren en el cadastre, segons el que disposa l'article 46.3 de la Llei 6/1994, de la Generalitat Valenciana, Reguladora de l'Activitat Urbanística